

LATVIJAS  REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 23.aprīlī     Nr.166

                (protokols Nr.5, 39.p.)

**Par Priekuļu novada pašvaldības 2021.gada 23.aprīla saistošo noteikumu  Nr. 5 “Bērna reģistrācijas, uzņemšanas un atskaitīšanas kārtība Priekuļu novada pašvaldības izglītības iestādēs, kurās īsteno pirmsskolas izglītības programmas” izdošanu**

Priekuļu novada dome izskata jautājumu par Priekuļu novada pašvaldības 2021.gada 23.aprīļa saistošo noteikumu “Bērna reģistrācijas, uzņemšanas un atskaitīšanas kārtību Priekuļu novada pašvaldības izglītības iestādēs, kurās īsteno pirmsskolas izglītības programmas” izdošanu.

Izvērtējot domes rīcībā esošo informāciju, pamatojoties uz likuma „Par pašvaldībām” 41. panta pirmās daļas 1.punktu, Izglītības likuma 17.panta pirmo daļu, Vispārējās izglītības likuma 21.panta pirmo daļu, 26. panta pirmo daļu un Priekuļu novada domes Izglītības, kultūras un sporta jautājumu komitejas 2021.gada 15.aprīļa lēmumu (protokols Nr.3), elektroniski balsojot tiešsaistē, PAR –11 (Elīna Stapulone, Dace Kalniņa, Aivars Tīdemanis, Jānis Mičulis, Aivars Kalnietis, Māris Baltiņš, Normunds Kažoks, Sarmīte Orehova, Juris Sukaruks, Elīna Krieviņa, Ināra Roce), PRET –nav, ATTURAS –nav, Priekuļu novada dome **nolemj:**

1. Izdot Priekuļu novada pašvaldības 2021.gada 23.aprīļa saistošos noteikumus Nr.5 “Bērna reģistrācijas, uzņemšanas un atskaitīšanas kārtību Priekuļu novada pašvaldības izglītības iestādēs, kurās īsteno pirmsskolas izglītības programmas” izdošanu.
2. Ar saistošo noteikumu spēkā stāšanos spēku zaudē 2017. gada 25. maijā apstiprinātie Priekuļu novada pašvaldības Noteikumi “Bērna reģistrācijas, uzņemšanas un atskaitīšanas kārtība Priekuļu novada pašvaldības izglītības iestādēs, kurās īsteno pirmsskolas izglītības programmas” (protokols Nr.6, 36.p.) un Priekuļu novada domes 2021.gada 25.martā apstiprinātie noteikumi “Bērna reģistrācijas, uzņemšanas un atskaitīšanas kārtība Priekuļu novada pašvaldības izglītības iestādēs, kurās īsteno pirmsskolas izglītības programmas” (protokols Nr.4, 24.p.).
3. Atbildīgais par lēmuma izpildi Administratīvās nodaļas vadītāja Laura Prikule.
4. Kontroli par lēmuma izpildi veic pašvaldības izpilddirektors Fjodors Puņeiko.

Pielikumā: Saistošie noteikumi “Bērna reģistrācijas, uzņemšanas un atskaitīšanas kārtību Priekuļu novada pašvaldības izglītības iestādēs, kurās īsteno pirmsskolas izglītības programmas”.

Domes priekšsēdētāja (paraksts) Elīna Stapulone



LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**SAISTOŠIE NOTEIKUMI**

Priekuļu novadā

2021.gada 23.aprīlī Nr.5 (protokols Nr.5, 39.p.)

**Bērna reģistrācijas, uzņemšanas un atskaitīšanas kārtība** **Priekuļu novada pašvaldības izglītības iestādēs, kurās īsteno** **pirmsskolas izglītības programmas**

|  |  |
| --- | --- |
|  | Izdoti saskaņā ar likuma „Par pašvaldībām” 15.panta pirmās daļas 4.punktu un 41.panta pirmās daļas 1. punktu, Izglītības likuma 17.panta pirmo daļu un Vispārējās izglītības likuma 26.panta pirmo daļu |

1. **Vispārīgie jautājumi**
2. Šie noteikumi (turpmāk – Noteikumi) nosaka bērna reģistrācijas, uzņemšanas un atskaitīšanas kārtību Priekuļu novada pašvaldības (turpmāk – Pašvaldība) izglītības iestādēs, kurās īsteno pirmsskolas izglītības programmu (turpmāk – Iestāde).
3. Noteikumos lietotie termini:
   1. pirmsskolas izglītības pakalpojums – normatīvajos aktos noteiktā kārtībā licencētas pirmsskolas izglītības programmas īstenošana Pašvaldības izglītības iestādē;
   2. pieteikums – noteiktā formā izteikta vecāku vai bērna likumiskā pārstāvja (turpmāk – Likumiskais pārstāvis) griba reģistrēt bērnu pirmsskolas izglītības pakalpojuma saņemšanai;
   3. programma – normatīvajos aktos noteiktā kārtībā licencēta vispārējās izglītības programma pirmsskolas izglītības pakāpei saskaņā ar Latvijas izglītības klasifikāciju.
4. Pašvaldība nodrošina pirmsskolas izglītības programmas realizāciju bērniem no pusotra gada vecuma, ja iestādes nolikumā nav noteikts citādi
5. Likumiskais pārstāvis, kura bērns ir sasniedzis obligātās izglītības vecumu un līdz tam nav uzsācis pirmsskolas izglītības programmas apguvi, reģistrē bērnu uz Iestādi atbilstoši Noteikumos noteiktajam tajā kalendārajā gadā, kurā bērns sasniedz obligātās izglītības vecumu.
6. Pirmsskolas izglītības pakalpojums bērnam tiek nodrošināts tikai vienā Iestādē. Vecāki un Iestāde slēdz līgumu par bērnam sniedzamajiem pakalpojumiem izglītības iestādē, kurā īsteno pirmsskolas izglītības programmu.
7. **Bērnu reģistrācijas un pieteikumu sistematizēšanas kārtība uzņemšanai**
8. Uzņemšanai Iestādēs Pašvaldībā tiek veidota centralizēta reģistrācija. Bērnu reģistrācija notiek visu kalendāro gadu.
9. Lai bērnu reģistrētu Iestādēm, Likumiskais pārstāvis iesniedz Pašvaldībā pieteikumu (1.pielikums) un valsts vai pašvaldības pedagoģiski medicīniskās komisijas atzinumu, ja izglītojamo uzņem speciālās izglītības programmā:
   1. iesniedzot personiski Valsts un pašvaldības vienotajā klientu apkalpošanas centrā (turpmāk - KAC) Cēsu prospektā 5, Priekuļos, Priekuļu pagastā, Priekuļu novadā vai Rūpnīcas ielā 18, Liepā, Liepas pagastā, Priekuļu novadā;
   2. iesniedzot personiski Priekuļu novada Dzimtsarakstu nodaļā, reģistrējot bērna dzimšanu;
   3. nosūtot ar drošu elektronisko parakstu parakstītu. uz Pašvaldības e-pastu dome@priekulunovads.lv;
   4. iesniedzot elektroniski, izmantojot portālu www.latvija.lv.
10. Pašvaldībā pieteikumi tiek reģistrēti elektroniski hronoloģiskā secībā pēc to reģistrēšanas datuma un veido rindas reģistru pa bērnu dzimšanas gadiem. Informācija par Vecāku un bērnu datiem elektroniskajos pakalpojumu portālos var tik iegūta tiešsaistē no Valsts reģistriem. Pašvaldība mājas lapā (Sadaļā – Izglītība) tiek nodrošināta informāciju par reģistrāciju un brīvām vietām izglītības iestādēs uz katra mēneša 1.datumu.
11. **Ārpuskārtas statusa piešķiršanas kārtība**
12. Prioritāri Iestādē nodrošina vietu:
    1. bērniem, kuri ir obligātā pirmsskolas izglītības vecumā (arī viņu māsām un brāļiem) un kuru deklarētā dzīvesvieta ir pagasts, kurā atrodas Iestāde;
    2. pedagoģiski medicīniskā komisija ir izsniegusi atzinumu ar ieteikumu bērnam apgūt vispārējo programmu, bet bērns līdz šim apguvis speciālo programmu;
    3. bērns palicis bez vecāku aizgādības;
    4. bērns ir adoptēts (izņemot gadījumus, kad viens laulātais adoptē otra laulātā bērnu);
    5. tiek likvidēta Pašvaldības Iestāde, kuru bērns apmeklē vai ir uzņemts rindā;
    6. par bērnu ir sniegts bāriņtiesas atzinums vai rekomendācija;
    7. bērna dzīvesvieta ir deklarēta pagastā, kurā atrodas Iestāde;
    8. Iestādi apmeklē bērna, kura deklarētā dzīvesvieta ir pagasts, kurā atrodas Iestāde, brāļi un māsas;
    9. Latvijas Republikas spēkā esošo normatīvo aktu noteiktajos gadījumos;
    10. saskaņā ar Pašvaldības domes lēmumu īpašos Noteikumos nenosauktos gadījumos.
13. Ja Vecāku iesniegtajos dokumentos nav pietiekamu ziņu, lai pieņemtu lēmumu par ārpuskārtas statusa piešķiršanu, Iestāde pieprasa nepieciešamo informāciju.
14. **Bērnu uzņemšanas kārtība Iestādē**
15. Iestāžu grupu komplektācija tiek veikta atbilstoši Iestādēs uzņemamo bērnu skaitam atbilstoši domes pieņemtajiem noteikumiem par minimālo un maksimālo izglītojamo skaitu Iestāžu pirmsskolas grupās un, ņemot vērā pieteiktā bērna dzimšanas gadu, pieteikumā izvēlēto iestāšanās mācību gadu.
16. Pieņemot lēmumu par vietas piešķiršanu Iestādē, Pieteikumus un tam pievienotos dokumentus izskata sekojošā secībā:
    1. par bērniem, kuriem ir tiesības tikt uzņemtiem Iestādē ārpus kārtas atbilstoši Latvijas Republikā spēkā esošajiem normatīvajiem aktiem un Noteikumu 9. punktā noteiktajos gadījumos.
    2. par Priekuļu novada administratīvajā teritorijā dzīvesvietu deklarējušiem bērniem pieteikumu reģistrācijas secībā;
    3. par pārējiem bērniem.
17. Grupu komplektācija notiek katru gadu līdz 15.maijam.
18. Tiesības tikt uzņemtam Iestādē ārpus kārtas tiek īstenot, ja attiecīgajā Iestādē ir brīvas vietas.
19. Pēc lēmumu pieņemšanas par vietas piešķiršanu, Pašvaldība to nosūta Iestādes vadītājam un Likumiskam pārstāvim lēmumu un uzaicinājumu noslēgt līgumu.
20. Lai bērnu uzņemtu Iestādē, Vecāki iesniedz Izglītības iestādē šādus dokumentus:
    1. bērna medicīnisko karti (veidlapa 026/u);
    2. medicīniski pedagoģiskās komisijas lēmumu, ja bērnu uzņem speciālās izglītības programmā);
    3. aizbildnis uzrāda bāriņtiesas lēmuma norakstu par aizbildnības nodibināšanu un aizbildņa iecelšanu, pilnvarotā persona uzrāda notariāli apliecinātu pilnvaru.
21. Ja Vecāki lēmumā norādītajā termiņā nenoslēdz līgumu, lēmums par vietas piešķiršanu zaudē spēku.
22. Bērna uzņemšanu Iestādē noformē ar Iestādes vadītāja rīkojumu un ievada datus par bērnu Valsts izglītības informatīvajā sistēmā (VIIS).
23. Uzņemot bērnus Iestādē, nav atļauts rīkot iestājpārbaudījumus.
24. Reģistrācija bērna uzņemšanai rindā zaudē spēku, ja Likumiskais pārstāvis trīs reizes pēc kārtas gada laikā bez attaisnojoša iemesla nenoslēdz līgumu ar Iestādi.
25. Vecākiem ir tiesības atsaukt Pieteikumu, Pašvaldībai par to iesniedzot iesniegumu. Pamatojoties uz Vecāku iesniegumu, Pašvaldība anulē bērna vietu Reģistrā.
26. Vecākam ir pienākums informēt Pašvaldību par to, ka pieteikuma saglabāšana vairs nav nepieciešama.
27. Ja likumiskais pārstāvis trīs mēnešus nav veicis maksājumus par bērna ēdināšanas pakalpojumu izglītības iestādē, izglītības iestāde rakstveidā brīdina Likumisko pārstāvi. Pēc likumisko pārstāvju lūguma, ja radušās īslaicīgas materiālās grūtības, izglītības iestāde var noslēgt vienošanos ar Likumisko pārstāvi par parāda samaksu pa daļām.
28. Ja parāds netiek nomaksāts noteiktajā termiņā, izglītības iestāde vēršas Pašvaldībā jautājuma izlemšanai par parāda piedziņu.
29. Ja bērns atrodas abu vecāku aizgādībā, par izveidojušos parādu atbildīgi ir abi vecāki, neskatoties uz to, ka līgums tiek slēgts ar vienu no Likumiskajiem pārstāvjiem.
30. **Kārtība, kādā bērnu atskaita no Izglītības iestādes**
31. Izglītojamā atskaitīšana no Iestādes notiek atbilstoši normatīvajiem aktiem, Iestādes nolikumam un Iekšējās kārtības noteikumiem.
32. Par bērna atskaitīšanu Iestādes vadītājs pieņem lēmumu un triju darba dienu laikā pēc lēmuma spēkā stāšanās veic izmaiņas Valsts izglītības informācijas sistēmā.
33. Iestāde, kuru bērns apmeklējis pirms pamatizglītības uzsākšanas vecuma, Vecākiem izsniedz pirmsskolas izglītības satura apguves vērtējumu un izziņu par programmas apguvi.
34. **Kārtība, kādā bērnam saglabā vietu pirmsskolas izglītības iestādē**
35. Bērnam tiek saglabāta vieta Iestādē:
    1. bērna slimības /karantīnas/ gadījumā, ja to apliecina ģimenes ārsta izziņa vai ārkārtējas situācijas laikā;
    2. vecāku slimības laikā, ja nav neviena, kas bērnu var atvest un aizvest no Iestādes, un ja tiek iesniegts vecāku slimību apstiprinošs dokuments;
    3. vecāku atvaļinājuma laikā, bet ne ilgāk kā 84 kalendārās dienas gadā, t.sk., pirmsskolas iestādes atvaļinājuma 56 kalendārās dienas;
    4. uz laiku, kamēr Bērns tiek nosūtīts uz apmācību specializētajā pirmsskolas iestādē vai izstājas no Iestādes uz laiku veselības uzlabošanas nolūkā, iesniedzot pedagoģiski medicīniskās komisijas vai ģimenes ārsta izziņu;
    5. ilgstošas prombūtnes laikā izbraucot no Latvijas Republikas uz laiku, kas nepārsniedz vienu gadu;
    6. ja Vecāki atsakās no piešķirtās vietas Iestādē kalendārajā gadā.
36. Noteikumu 29.5. punkta noteiktajā gadījumā Vecāki iesniedz Iestādes, kuru bērns apmeklē, vadītājam adresētu iesniegumu, kurā norāda, uz cik ilgu laiku bērns izbrauc no valsts. Aizbraukušā bērna vietā var uzņemt citu bērnu, nepārsniedzot pieļaujamo grupu piepildījumu.
37. Noteikumu 29.6. punktā noteiktajā gadījumā bērna reģistrācija reģistrā saglabājas un vecāku Pieteikumu atkārtoti izskata uz nākamā gada 15.maiju, ņemot vērā Noteikumos minēto kārtību.
38. **Noslēguma jautājumi**
39. Izglītības iestādei ir tiesības vasaras periodā pārtraukt izglītības iestādes darbu līdz vienam mēnesim. Pārtraukuma laikā bērniem tiek nodrošina vieta citā pirmsskolas izglītības iestādē vai izglītības iestāžu pirmsskolu grupās.
40. Iestādes vadītāja lēmumu un/vai faktisko rīcību var apstrīdēt pašvaldības Administratīvo aktu apstrīdēšanas komisijā viena mēneša laikā no lēmuma spēkā stāšanās brīža, komisijas lēmumu un/vai faktisko rīcību var pārsūdzēt tiesā Administratīvā procesa likumā noteiktajā Noteikumā.
41. Saistošie noteikumi stājas spēkā nākamajā dienā pēc to publicēšanas Priekuļu novada informatīvajā izdevumā “Priekuļu novada vēstis”.

Domes priekšsēdētāja (paraksts) Elīna Stapulone

1.pielikums

Priekuļu novada pašvaldībai

**Pieteikums**

bērna uzņemšanai rindā Priekuļu novada pašvaldības izglītības iestādē, kurā īsteno

pirmsskolas izglītības programmas

Likumiskā pārstāvja (vecāka, pilnvarotās personas vai aizbildņa) vārds, uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Likumiskā pārstāvja deklarētās dzīvesvietas adrese, pasta indekss

Likumiskā pārstāvja faktiskās dzīvesvietas adrese, pasta indekss

Kontakttālrunis

e-pasta adrese

Lūdzu reģistrēt manu bērnu:

Vārds, uzvārds

Personas kods

Dzimšanas datums

Bērna deklarētās dzīves vietas adrese, pasta indekss \_\_\_

rindā uz Priekuļu novada pašvaldības izglītības iestādi, kurā īsteno pirmsskolas izglītības programmu uz 201\_\_\_. gada 1.septembri.

Ziņas par izglītības iestādi (turpmāk – Iestāde):

|  |  |  |
| --- | --- | --- |
| Atzīmē Likumiskais pārstāvis\* | Izglītības iestāde | Adrese |
|  | Priekuļu pirmsskolas izglītības iestāde “Mežmaliņa” | Elites iela 1, Priekuļi, Priekuļu pagasts, Priekuļu novads |
|  | Liepas pirmsskolas izglītības iestāde „Saulīte”; | Maija iela 6, Liepas pagasts, Priekuļu novads |
|  | Jāņmuižas pirmsskolas izglītības iestāde | Sporta iela 3, Jāņmuiža, Priekuļu pagasts, Priekuļu novads |
|  | Veselavas pirmsskolas izglītības iestāde | “Vālodzes”, Veselavas pagasts, Priekuļu novads |
|  | Liepas pamatskolas pirmsskolas izglītības grupa | “Gaismas”, Marsnēnu pagasts.  Priekuļu novads |

*\** *Ar ciparu atzīmēt vēlamo izglītības iestādi prioritārā secībā.*

Pamatojums iestādes izvēle, ja attiecīgo pirmsskolas iestādi apmeklē brāļi vai māsas - norādīt viņu vārdu, uzvārdu un dzimšanas gadu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Saskaņā ar Priekuļu novada pašvaldības noteikumu Bērna reģistrācijas, uzņemšanas un atskaitīšanas kārtība Priekuļu novada pašvaldības izglītības iestādēs, kurās īsteno pirmsskolas izglītības programmas 9. punktu man ir tiesības pretendēt uz vietas piešķiršanu ārpuskārtas:

|  |  |
| --- | --- |
| Atzīmē Likumiskais pārstāvis | tiesības pretendēt uz vietas piešķiršanu ārpuskārtas |
|  | Bērns ir obligātā pirmsskolas izglītības vecumā (arī viņa māsas un brāļi), kuru deklarētā dzīvesvieta ir pagasts, kurā atrodas Iestāde |
|  | Pedagoģiski medicīniskā komisija ir izsniegusi atzinumu ar ieteikumu bērnam apgūt vispārējo programmu, bet bērns līdz šim apguvis speciālo programmu |
|  | Bērns palicis bez vecāku aizgādības |
|  | Bērns ir adoptēts (izņemot gadījumus, kad viens laulātais adoptē otra laulātā bērnu) |
|  | Ir likvidēta pašvaldības Iestāde, kuru bērns apmeklē vai ir uzņemts rindā |
|  | Par bērnu ir sniegts bāriņtiesas atzinums vai rekomendācija |
|  | Iestādi apmeklē bērna, kura deklarētā dzīvesvieta ir pagasts, kurā atrodas Iestāde, brāļi un māsas |
|  | Latvijas Republikas spēkā esošo normatīvo aktu noteiktajos gadījumos |
|  | saskaņā ar Pašvaldības domes lēmumu |
|  |  |

Pievienotie dokumenti: *(ja tiek pievienoti)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_


Esmu informēts, ka:

* Jebkuru pieteikumā minēto ziņu izmaiņu gadījumā par to jāinformē pašvaldība personīgi vai  elektroniski;
* Reģistrācija pirmsskolas izglītības programmas apguvei negarantē vietu Priekuļu novada pašvaldības izglītības iestādēs, kurās īsteno pirmsskolas izglītības programmas;
* Personas datu apstrāde notiek atbilstoši Priekuļu novada pašvaldības noteikumu Bērna reģistrācijas, uzņemšanas un atskaitīšanas kārtība Priekuļu novada pašvaldības izglītības iestādēs, kurās īsteno pirmsskolas izglītības programmas un saskaņā ar fizisko personu datu aizsardzību regulējošo normatīvo aktu prasībām, t.sk. Eiropas Parlamenta un Padomes Regulu (ES) 2016/679 Vispārīgo datu aizsardzības regulu.

20\_\_. gada \_\_\_\_\_\_\_. \_\_\_\_\_\_\_\_\_\_\_\_\_\_\_\_\_\_

Bērna Likumiskā pārstāvja paraksts, atšifrējums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pašrocīgs paraksts nav nepieciešams, ja dokuments parakstīts ar drošu elektronisku parakstu, kas satur laika zīmogu, vai iesniegts izmantojot portālu www.latvija.lv*



LATVIJAS  REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**PASKAIDROJUMA RAKSTS**

2021.gada 23.aprīļa Saistošajiem noteikumiem Nr.5

Par bērna reģistrācijas, uzņemšanas un atskaitīšanas kārtība Priekuļu novada pašvaldības izglītības iestādēs, kurās īsteno pirmsskolas izglītības programmas

|  |  |
| --- | --- |
| Paskaidrojuma raksta sadaļa | Norādāmā informācija |
| 1.Īss projekta satura izklāsts | Saistošie noteikumi nosaka kārtību, kā Priekuļu  novada pašvaldības pirmsskolas izglītības iestādēs tiek uzņemti bērni, kā tiek veidots vienotais saraksts un nosaka pašvaldības, pirmsskolas izglītības iestādes un vecāku atbildību. |
| 2.Projekta nepieciešamības pamatojums | Saskaņā ar “Izglītības likuma” 17. panta pirmo daļu katras pašvaldības pienākums ir nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt pirmsskolas izglītību[..] un atbilstoši “Vispārējās izglītības likuma” 21. pantam vietējās pašvaldības savā administratīvajā teritorijā nodrošina vienlīdzīgu pieeju pirmsskolas izglītības iestādēm bērniem no pusotra gada vecuma. |
| 3.Informācija par plānoto projekta ietekmi uz pašvaldības budžetu | Saistošo noteikumu pieņemšana pašvaldības budžetu papildu neietekmē, jo Priekuļu novada pašvaldības pirmsskolas izglītības iestādes ir pašvaldības budžeta iestādes, kuras šo kārtību īsteno sava esošā budžeta ietvaros |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes |
| 5. Informācija par administratīvajām procedūrām | Pašvaldības iestādes vadītāja pieņemtos lēmumus un faktisko rīcību var apstrīdēt Priekuļu novada pašvaldības domes Administratīvo aktu apstrīdēšanas komisijā Administratīvā procesa likuma noteiktajā kārtībā. |
| 7. Informācija par konsultācijām ar privātpersonām | Konsultācijas netika veiktas. |

Domes priekšsēdētāja                                      E. Stapulone